så det er der probemet ligger  ja man sku måske overveje at sende dem på sprogkursurs 
Puha..det lyder som en hård omgang med de to drenge.. den bedste løsning i første omgang er nok at sætte de to i hver sin stald,så kan du give dem hver især din fulde opmærksomhed uden at den anden "opdager" det,men det er jo nok ikke en løsning på sigt. Jeg håber at du finder ud af det.
Jeg har også oplevet det med en hingst, jeg havde lånt. Han var yderst velopdragen, men jeg skulle bare vove at pille på andre heste, så skulle de have høvl. Føj, hvor kunne den søde lille basse blive grim, når havde ørerne tilbage og tænderne fremme. Der stod en anden ung hingst i stalden, som han aldrig havde været gal på, indtil jeg begyndte at ride den. Så begyndte han at hade den som pesten, ikke bare når jeg pillede på den, men hele tiden. Der var også en anden hingst i stalden, på omtrent samme alder som ham. De to havde altid været lidt på kant, men man kunne ride dem sammen og have dem til at stå på striglepladser ved siden af hinanden, hvis man var lidt vågen og fangede optræk til ballade. Men med den unge hingst forsvandt han helt for mig, når den var i nærheden. En dag hvor jeg red på banen og den unge hingst var på folden ved siden af, stak han af flere gange for mig, KUN for at give den anden nogle høvl. Meget ubehageligt! Han skelnede helt tydeligt mellem "hans" mennesker og så alle de andre mennesker, og staldpigen gik også hen og blev et stort hit - ikke så smart, men sjovt nok var det okay, at hun trak andre heste på fold - men han blev mopset, når hun klappede på sin egen hest. Jeg prøvede også brokke-metoden på ham, men den duede bare ikke. Min basse havde ikke gået sammen med andre heste på fold fra han var tre år til han blev elleve og havde også stået i stald uden naboer i puste / pille afstand i lange perioder. Med ham var jeg overbevist om, at han "erstattede" den ikke-eksisterende hesteflok med en menneskeflok, som han jo selvfølgelig skulle passe på. Dette er et totalt long shot, men kan det tænkes, at den "sure" hest måske kunne mangle noget på folden, som ejeren kan give? Et godt og stabilt hestevenskab måske...? Dermed ikke antydet, at jeres sure heste er aleneheste som min - men også for heste er der jo HESTE og så de mere ligegyldige  ...  mvh. tina
ZLisaZ: Tak for de søde ord om min Snowdrop,Fellponyen fåes i farverne sort,brun og grå.. Jeg håber at det bliver en god løsning med de to drenge i hver sn stald..
Zhakir er blevet afhængig af Zadeek og derfor ikke vil være alene på folden mere. Det er vigtigt at du markerer dig overfor Zhakir når du går ud med den anden, så han forstår at når DU går med den anden hest så skal han ikke komme i vejen. Dernæst kan du gør det mere behageligt for ham at være alene (uden Zadeek) ved at give ham lidt hø eller nogle gulerødder han kan gnaske i. Jeg tror ikke der vil gå ret lang tid før han accepterer at sådan er verden, og så vil han holde op med at stresse når Zadeek er væk. Når du lukker Zadeek ud igen, så tag dig lidt tid på folden. Slip ham og gå straks hen og snak med Zhakir, giv ham en gulerod og ros ham. Så tænker han ikke på at jagte rundt med Zadeek (hvilket han gør fordi en hest er sårbar uden sin flok, og derfor får Zadeek en reprimande for at have forladt ham). Jeg er sikker på at når der er gået en uge eller to så falder han ned, og med tiden skal han nok lære at det er helt ok.
Når jeg skriver markerer, så mener jeg at han skal flytte sig for dig. Du skal få Zhakir til at gå væk fra dig og Zadeek, og holde sig væk indtil du er sikkert ude. Vift med armene, tramp hen imod ham, sving med tovet, klap i hænderne, sig bestemt nej til ham (uden at virke sur eller aggresiv, men forlang at han reagerer). Til sidst vil du bare kunne kigge bestemt på ham og evt. rømme dig, så vil han gå sin vej. Jeg har en hoppe som har gjort det samme, og hun flytter sig helt automatisk for mig nu.
eva, hvordan forklarer du så "min" hingsts adfærd? Hans voldsepedemier var jo ikke rettet mod heste, som han gik sammen med, i et enkelt tilfælde var det en hest, der stod i den anden ende af stalden, men netop denne dag stod den på staldgangen. Der var ingen reaktion på den anden hest, indtil jeg begyndte at pille på den - så kom han farende som en trold af en æske... "Bare" socialt skadet eller...? mvh. tina
Jeg følger lige din linje og tænker videre på slap line   Jeg kan godt forstå dine overvejelser omkring heste og jalousi   Jeg synes heller ikke rigtigt, at det hænger sammen, for i min verden er jalousi en meget menneskelig følelse. Men ud fra en menneskelig forståelse er det jo udmærket som overskrift  Umiddelbart tolkede jeg min hingsts opførsel som flokbeskyttelse - bare med den "twist" at jeg var flokken. Men et eller andet sted er det jo også lidt indbildsk at gå og bilde sig ind, at man kan være "erstatningsflok"  Når diverse alternative mennesker lægger meget stor vægt på hest-menneske-forholdet, kan det godt irritere mig, for jeg tror ikke på, at man ved at meditere over en slatten gulerod, mens man har hånden på hestens pande kan løse alle problemer - og da slet ikke hvis man har indrettet hestens fysiske verden dårligt. På den anden side mener mcLean, at meget heste-stress kan undgås ved træning, hvor hesten ved, hvad den kan forvente - og så vidt jeg husker, har eva også skrevet om, at de heste, der ikke fungerer ret godt i flokken, også tit er dem, der ikke har helt klare linjer med deres mennesker. Så vi må jo kunne påvirke de små hyp-dyr i en vis grad... Jeg synes også, det er interessant at se på, hvornår heste er mest afhængige af deres mennesker. Mit erfaringsgrundlag er ikke så stort, men jeg husker da lige et par eksempler. Min venindes hoppe var ret normal i sin omgang med mennesker. Savnede dem ikke vildt meget, men syntes, at det var meget hyggeligt, når de var i nærheden. Da hoppen kom på dyrehospital, og min veninde besøgte hende hver dag, hyyylede hoppen, når hun kom, og den hyyylede, når hun gik - ellers hylede den ikke. Så der var åbenbart lige pludselig et savn, da hoppen stod der alene i boksen... Min gamle lånehest (hingsten) vrinskede ikke ad sin sidekammerat, når den kom ind - men han gjorde det ad mig. Og jeg tænker på, om det ikke er fordi, at jeg kunne nusse og klø, og det kunne hesten ved siden af jo ikke - så der var altså et savn (hestesamvær), som måske var det, der udløste "menneske-savnet"? Ja altså, jeg gætter bare...  Med hensyn til den voldsomme adfærd, kan det måske forklares med hyrdeadfærd PLUS stress? Stress får jo dyr - og mennesker - til at koble fra i hovedet... mvh. tina
Fantastisk at du sov på folden   Du må have været meget træt i de dage  Jeg kommer i tanker om, at det sidste år, hvor jeg havde bassen, stod han på rideskole. I starten i en boks, hvor der var meget trafik forbi, for han var en rigtig "klappe-hingst", som elskede opmærksomhed. Efterhånden kunne han dog ikke rigtig magte trafikken, menneskene var okay, men han begyndte at flejne helt ud, når der kom heste forbi. Rideskolen ville i starten have ham i den boks, fordi den var afskærmet, altså ingen naboer. Men ridelæreren lagde så "nabohest" til, og han blev flyttet til den bagerste ende af stalden. Den første uge brugte han til at prøve at mose, sparke og kaste sig igennem boksvæggen, så han kunne komme til at tæve vallakken ved siden af. Han var så voldsom, at vi faktisk var noget bekymrede for, om skidtet holdt, og vandkoppen kunne vi glemme alt om - den væltede han ned, fordi han landede i den, når han stejlede op ad boksvæggen. Nabohesten var heldigvis hamrende ligeglad  Efter en uge gik det over, og han blev ret glad for at have en nabo. Han savnede ikke nabohesten, når den blev taget ud, men han blev genrelt mere tilpas. Nu du siger, hvad de reagerer på, så var staldpigens hest - som han jo reagerede på - også en sent kastreret vallak. En eller anden dag burde du skrive en bog om dine heste-observationer - det er altid spændende at læse om. Hvordan lærte du i øvrigt hingsten, at han skal stå og vente bag en halmballe? Lisa, forresten så stod min basse ikke i samme stald som den unge hingst, jeg også red på, og som han flejnede på. Så det var altså ikke sådan, at jeg trak den unge ud foran næsen på ham. Jeg ved ikke rigtigt, om han måske har set mig trække afsted med den unge gennem den åbne stalddør, eller om han kunne lugte på mig, at jeg havde haft nærkontakt med ham - i hvert fald har han på en eller anden måde fundet ud af at jeg var "utro"  Men han reagererede normalt ikke på, at jeg havde klappet en anden hest, hvis han bare ikke havde set det. Så hvis jeg skulle noget med andre heste, kunne jeg snige mig til det, mens han var på fold  mvh. tina
nu har jeg altid fået at vide herinde at roepiller er godt til en hest der gerne må tage lidt på... men pludselig får at jeg at vide af en foderforhandler at pga. protein er det ikke... er det rigtigt?
er gode for fordøjelsen og øger optagelsen af det andet foder ved for tynde heste. Ved fede heste mætter det og gør, at de ikke behøver få så meget andet krybbefoder. Men i dit tilfælde, med en for tynd hest, er du nødt til at give noget foder ved siden af roepillerne, der jo kun er fibre og vand. Det kan være lucerne, sojaskrå, korn eller noget fuldfoder alt efter hvad du foretrækker. hvis du gerne vil undgå korn, kan lucerne (protein) og olie (fedt) måske være en løsning. mvh Maria
Meget protein får hesten til at tabe sig så det er sådan set sandt nok. Men det kommer an på hvad du fodrer med ellers. I stedet for roepiller ville jeg klart vælge majsflager - dét tager de på af 
og det er nok til vedligehold, sammen med godt grovfoder der tit dækker rigeligt. Men i underkanten ved decideret muskelopbygning, efter vægttabs-sygdom og ved drægtighed/diegivning/føl/plage- så der giver man typisk 3-500 g sojaskrå oveni eller nboget lucerne.. Eva
okay det var bare det jeg skulle vide... han får byg, müsli og olie ved siden af... Riderlykke: har prøvet majsflager... han blev vild i hovedet af det... lidt ligesom med havre...
Carina, mango og surprise : har du prøvet at fodre med sort havre.,... det blir de ikk varme i hovedet af... det fundgere på min hyp som får valset sort havre, roepiller, tilskudsfoder, lucerne, gulerødder, hvidløg og hørfrø... jeg gav sidste gang 20 kr for 17 kg... det kan kun holde sig i 1 mdr når det er valset da der er mere olie i sort havre end alm. havre...